SA nie 'bestand' teen konflik in Mosambiek | Maroela Media
SA nie 'bestand' teen konflik in Mosambiek
Die konflik in Cabo Delgado in die noorde van Mosambiek het die besef tuisgebring dat Suid-Afrika nie "bestand teen konflik in ons eie gebied en die res van die streek is nie".
Dít volgens Tandi Mahambehlala, voorsitter van die parlementêre portefeuljekomitee oor internasionale betrekkinge en samewerking. Die komitee is op die hoogte gebring van die situasie in dié buurland, asook die uitwerking daarvan op Suid-Afrika se buitelandse beleid vir die versekering van 'n vreedsame en veilige Suider-Afrikaanse Ontwikkelingsgemeenskap (SAOG).
"As die komitee verantwoordelik vir internasionale betrekkinge wil ons hê die departement moet verduidelik wat die uitwerking van die konflik op ons eie omgewing en streek is en, meer belangrik nog, hoe ons diplomasie ingespan word om 'n toename in konflik te verhoed voor dit na die res van die streek versprei," het Mahambehlala gesê.
Volgens die departement is sodanige konflik van 'n "sensitiewe aard" en Suid-Afrika, as lid van die SAOG, is bereid om nou saam met die streeksliggaam in reaksie daarop te werk.
Daar is weer benadruk dat die SAOG se benadering die opstel van 'n plan behels waarin die beoogde soort hulp komende van die SAOG uitgestippel word. Alle lede van die SAOG sal ingevolge dié plan ook weet waar en hoe hulle kan help.
Die komitee het sy steun gegee vir die aanslag wat die departement en regering tot dusver gevolg het. Daar is benadruk dat daar saam met die res van die SAOG-lande gewerk moet word om die probleem te pak.
Mahambehlala het die bedreiging in Mosambiek as 'n rede tot groot kommer bestempel wat 'n gevaar vir die hele streek inhou.
"Die konflik het onbestendigheid in die streek veroorsaak wat tot dusver as 'n baken van vrede en stabiliteit beskou is," het sy gesê.
Geen borgtog vir amptenaar wat glo kollega doodry
Die lot dink seker hulle gaan Isis weg onderhandel slegte nuus Isis onderhandel nie.Dink hier is al n paar Isis kampe in die land wonder wie gaan ons eerste regeer hulle of die Chinese
Ons weermag sal ons nie kan beskerm nie ons het n groot probleem
Ons het nie weermag nie,. Isis of enige iemand anders kan net in stap en oorvat. Die spul hier is te bang om in te meng want Isis het klaar gesê ons mense moet wegbly ander gaan hierdie land probleme kry. Kan jy dit glo.
Moenie bekommerd wees nie . Hulle sal nie hul voete in 'n riool plaas sit nie .
Iemand moet iets doen regtig waar! Isis is nie speletjies nie. Die polisie en weermag beteken sweet blow niks! Waar is ons ou koevoete??? Enigste opsie dink ek.